Pertandingan Lagu Eurovision

Pertandingan Lagu Eurovision (; ) atau juga dikenali secara ringkasnya sebagai Eurovision merupakan pertandingan TV antarabangsa tahunan paling lama penyiarannya, yang telah bersiaran selama 63 tahun (2018) dengan penglibatan melebihi 40 negara yang bertanding. Ia telah diadakan, terutamanya, di antara negara-negara anggota Kesatuan Penyiaran Eropah (EBU) sejak 1956. Pertandingan ini berdasarkan daripada Festival Muzik Sanremo yang telah diadakan di Itali sejak 1951.

Setiap negara yang bertanding akan menghantar sebuah lagu asal untuk dipersembahkan menerusi siaran langsung di televisyen dan radio, yang kemudiannya akan mengundi untuk lagu dari negara lain bagi penentuan pemenang. Pertandingan ini telah diadakan setiap tahun sejak tahun 1956 dan menjadi salah satu program televisyen paling lama bersiaran di dunia. Ia juga merupakan salah satu upacara bukan sukan paling banyak ditonton di dunia, dengan jumlah penonton beberapa tahun kebelakangan ini mencecah di antara 100 juta dan 600 juta. Eurovision turut disiarkan di beberapa buah negara di luar Eropah yang tidak bertanding seperti di Amerika Syarikat, Kanada, New Zealand dan China. Pengecualian dilakukan pada tahun 2015 apabila Australia dibenarkan bertanding sebagai peserta jemputan sebagai sebahagian daripada sambutan ulang tahun pertandingan ini yang ke-60 tahun. Pada November 2015, EBU mengumumkan bahawa Australia dijemput kembali sebagai peserta pada tahun 2016 setelah kejayaan mereka pada tahun 2015. Australia terus bertanding bagi tahun 2017 dan 2018. Sejak tahun 2000, pertandingan ini juga boleh ditonton menerusi laman web Eurovision.

Pemenang pertandingan ini kebiasaannya akan menerima rangsangan jangka pendek bagi kerjaya mereka, dan jarang bagi kejayaan masa panjang. Namun begitu, terdapat juga yang menerima kejayaan jangka panjang seperti ABBA (pemenang tahun 1974 untuk Sweden), Bucks Fizz (pemenang tahun 1981 untuk United Kingdom), dan Céline Dion (pemenang tahun 1988 untuk Switzerland), yang mana mereka berjaya di seluruh dunia selepas memenangi pertandingan ini.

Ireland memegang rekod sebagai negara paling banyak memenangi kejuaraan dengan kemenangan sebanyak tujuh kali. Menerusi sistem pengundian semasa, Salvador Sobral dari Portugal yang memenangi Eurovision pada tahun 2017 di Kiev, Ukraine menjadi pemenang dengan jumlah mata tertinggi iaitu sebanyak 758 mata. Bagi sistem pengundian terdahulu, di antara tahun 1975 sehingga 2015, pemenang dengan jumlah mata tertinggi adalah Alexander Rybak dari Norway dengan 387 mata pada tahun 2009.

Penyertaan 

Peserta yang layak termasuk Anggota Aktif EBU. Ahli aktif ialah mereka yang terletak di negeri-negeri yang berada di dalam Kawasan Penyiaran Eropah, atau negara anggota Majlis Eropah.

52 buah negara pernah bertanding dalam temasya ini, sekurang-kurangnya sekali. Berikut merupakan senarai nama negara dan tahun pertama kali mereka menyertai:

a) Sebelum penyatuan semula Jerman pada tahun 1990 sering dipersembahkan sebagai Jerman Barat, bagi mewakili Republik Persekutuan Jerman. Jerman Timur (Republik Demokratik Jerman) tidak bertanding.
b) Penyertaan "Yugoslavia" mewakili Republik Persekutuan Sosialis Yugoslavia, kecuali pada tahun 1992, yang mana mewakili Republik Persekutuan Yugoslavia. Negara ini dibubarkan pada tahun 1991/92 menjadi lima buah negara merdeka: Slovenia, Croatia, Macedonia, Bosnia dan Herzegovina serta Republik Persekutuan Yugoslavia. Republik Persekutuan Yugoslavia kemudiannya dikenali sebagai Serbia dan Montenegro pada tahun 2003—bertanding pada tahun 2004—sebelum berpecah pada tahun 2006, menjadi dua buah negara berbeza: Serbia dan Montenegro; kedua-duanya membuat penampilan pertama pada tahun 2007, dimana dimenangi oleh Serbia.
c) Penyertaan Australia hanya untuk sekali sebagai sambutan ulang tahun 60 tahun pertandingan ini melainkan mereka memenangi pada tahun 2015 bagi mempertahankan kejuaraan mereka pada tahun berikutnya. Walau bagaimanapun, pada Mei 2015, dilaporkan bahawa Australia mungkin menjadi peserta tetap dengan merujuk kepada beberapa buah laporan Jon Ola untuk penyiaran Sweden. Pada November 2015, EBU mengumumkan bahawa Australia akan kembali bertanding pada tahun 2016 dan akan menjadi peserta yang efektif dalam pertandingan ini.

Tuan rumah

Ulangtahun

Pemenang

Rujukan

Bacaan lanjut 

 Gambaccini, Paul et al. The Complete Eurovision Song Contest Companion. London: Pavilion, 1998 , 160p.
 O'Connor, John Kennedy. The Eurovision Song Contest: The Official History. London: Carlton, 2007 , 208p.
Raykoff, Ivan and Robert D. Tobin (eds.), A Song for Europe: Popular Music and Politics in the Eurovision Song Contest (Burlington, VT: Ashgate, 2007).

Pautan luar 

Eurovision Song Contest – European Broadcasting Union

Eurovision
Pertandingan Lagu Eurovision